[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000015", "text": "Mae'r paill yn cael ei gario i'r aer oddi ar welltyn Dactylis glomerata, rhywogaeth cyffredin o wair.Mae\u2019n bosib fod gwyddonwyr gam yn nes at gynnig rhagolygon paill mwy manwl gywir i\u2019r bobl hynny sy\u2019n dioddef o asthma neu glwy\u2019r gwair - tua 25% o boblogaeth y Deyrnas Unedig. Dyma\u2019r canlyniadau cyntaf i ddeillio o broject mawr tair blynedd i ddadansoddi paill glaswellt yn yr aer."}, {"text_idx": "#000016", "text": "Mae canlyniadau\u2019r flwyddyn gyntaf, a gyhoeddir yn Nature Ecology & Evolution, wedi dangos nad \u2018llwyth\u2019 y paill gwair yn yr aer un unig all fod yn gyfrifol am y \u2018dyddiau drwg\u2019 hynny i ddioddefwyr asthma a chlwy\u2019r gwair. Gallai\u2019r dyddiau hynny pan fo pobl yn dioddef mwy o byliau asthma neu glwy\u2019r gwair mwy dwys fod yn gysylltiedig a\u0302 rhyddhau paill o rywogaethau glaswellt penodol."}, {"text_idx": "#000017", "text": "Ar hyn o bryd mae \u2018cyfrifon\u2019 a rhagolygon paill yn asesu\u2019r cyfanswm llwyth paill yn yr aer, a, thra bo gwyddonwyr yn gallu gwahaniaethu rhwng y paill a gre\u0308ir gan rywogaethau unigol o goed neu chwyn, mae wedi bod yn amhosib bron i\u2019r dulliau rhagweld presennol adnabod gwahanol beilliau glaswellt yn weledol."}, {"text_idx": "#000019", "text": "Am y tro cyntaf, mae peilliau glaswellt a gasglwyd dros gyfnod un tymor alergedd wedi cael eu dadansoddi gan ddefnyddio\u2019r dull arloesol hwn. Mae hyn wedi galluogi\u2019r ti\u0302m i ddechrau ymchwilio i\u2019r cysylltiadau rhwng rhai mathau o baill a\u2019r dyddiau hynny pan fydd dioddefwyr alergedd i blanhigion a phobl gydag asthma yn dioddef fwyaf."}, {"text_idx": "#000021", "text": "\u201cFel un sy\u2019n dioddef o glwy\u2019r gwair fy hun, rwy\u2019n gwybod er bod y cyfrif paill yn uchel ar rai diwrnodau, fy mod yn profi llai o effeithiau nag ar ddyddiau eraill pan fo\u2019r rhagolygon yn ymddangos yn is. Arweiniodd hyn i mi ac eraill ystyried ai\u2019r llwyth uchel o baill yn yr aer yn unig sydd yn achosi\u2019r broblem, neu a yw gwahanol beilliau glaswellt yn achosi gwahanol lefelau o ymateb.\u201d"}, {"text_idx": "#000027", "text": "\u201cYn dilyn o\u2019r ymchwil DNA amgylcheddol, rydym yn awr yn datblygu mapiau o leoliadau\u2019r rhywogaethau glaswellt hyn sy\u2019n achosi alergeddau yn y Deyrnas Unedig. O\u2019u cyfuno gyda dulliau modelu awyr sy\u2019n cael eu datblygu gan yr Athro Carsten Skj\u00f8th ym Mhrifysgol Caerwrangon, gellid defnyddio\u2019r dulliau hyn i wella ein rhagolygon paill yn y dyfodol.\u201d"}]